السلام عليكم ورحمة الله وبركاته الحمد لله رب العالمين وله الحمد الحسن والثناء الجميل. واشهد ان لا اله الا الله وحده لا شريك له واشهد ان محمدا عبده ورسوله. وبعد
لو اما قبل فاسأل الله سبحانه وتعالى ان يسدد آآ الراغبات والراغبين في حضور مجالس العلم لعل الله سبحانه وتعالى يذكرهم في من عنده شيء الصراحة يعني هو بيعلوا همتنا همتنا وهم مش واخدين بالهم
حاجة اسأل الله ان يحفظهم ويبارك فيهم وتغشاهم السكينة وتحفهم الملائكة واسأل الله سبحانه وتعالى ان يخصهم بعطاءات خاصة احيانا بدخل اللقاء في اسماء كده تلاقيها على طول ايه بارزة
فتحس ان الناس دي يعني مبيتة في في ارض الزوم بقى بيناموا وبيصحوا فيه ما شاء الله بحيس ان هم بيخشوا الزوم اكثر ايه؟ من المحاضر نفسه فالله اكبر عليهم
عندهم حرص اه غريب قوي يعني فاسأل الله ان يكون هذا الحرص يعني يزين الصحائف غدا يوم القيامة ما زال الحديس عن آآ حكاية المجد والاحداس في رمضان وكنا اتكلمنا عن
آآ غزوة الفرقان غزوة بدر وقلنا ان النبي صلى الله عليه وسلم بدأ يستشير اصحابه في القرار الخطير خلاص ابو سفيان اه بلغ ابو جهل ده الموضوع مش محتاج آآ وخلاص القافلة نجت لكن ابو جهل اصر انه يجمع الفريق كله ويجمع الكفار
يهاجموا النبي صلى الله عليه وسلم. طبعا النبي صلى الله عليه وسلم اه استشار الصحابة هنعمل ايه في الموقف ده؟ وقلنا ان النبي كان يقصد بهذه الاستشارة هو ان يستشير ويسمع رأي الانصار لان الانصار كانوا اللي منكم ما سمعش اللقاء الماضي كانوا الانصار بيع النبي صلى الله عليه وسلم مبايعة
بياعة دي بيعة العقبة على اشتراطات. من ضمن الاشتراطات ان هم يحموا النبي وهو في المدينة طيب دلوقتي انت معركة هتحصل مع الكفار واحتدام والالتقاء خارج المدينة فايه اللي هيحصل
فهنا ممكن القائد ياخد القرار بدون ما يرجع للبطانة بطانة الخير لكن ليست هذه من صفات القيادة الربانية التي تعلم انها تعمل آآ داخل آآ فريق او داخل مجموعة او داخل
يعني طائفة تريد تحقيق رسالة الله سبحانه وتعالى فالقرارات لا تكون في مسل هزه الامور اه يعني فيها قدر من التسلط فيها قدر من رغم ان الموضوع فيه ازمة كبيرة جدا. والازمات تدار
نوعا ما عند اهل الادارة بتدار من خلال القيادات الحاسمة الحازمة السريعة اللي ممكن يقولوا ان الديكتاتورية بتنتشر عند الازمات. لان احنا مش فاضيين نتناقش كتير لكن هذا مشرط جراح لا يجيد العمل به الا جراح ماهر
آآ عنده ربانية ليست قليلة فاسأل الله ان يسترنا واياكم النبي صلى الله عليه وسلم بيعلمنا في الوقت ده حتى لو انت مؤيد من السماء محتاج انك تشوف بطانة الخير ماذا تقول لك
لان النبي صلى الله عليه وسلم قال ما من نبي او ولي الا وله بطانة اما بتكون بطانة خير او بطانة شر. بطانة خير تحثه على الخير. تأمره بالمعروف تنهاه عن المنكر. بتساعده
سبحان الله فده امر مهم جدا. فالنبي صلى الله عليه وسلم سمع فابو بكر اتكلم وكان كلام جميل قوي اه عمر اتكلم وكان كلام جميل قوي اه مين تاني اتكلم؟ عشان انتم ما شاء الله مركزين
في واحد تالت كده من المهاجرين اتكلم ايوة المقداد المقداد ابن عمه اتكلم فالمقداد ده اتكلم وقال يا رسول الله امض لما اراك الله. فنحن معك والله ما لا نقول لك كما قالت بنو اسرائيل لموسى. وسمعتوها امبارح في التراويح
وهما بيقولوا ليه سيدنا موسى ولكن نقول اذهب انت وربك فقاتلا. وان النبي صلى الله عليه وسلم كان مبسوط جدا جدا من هذا الكلام لكن النبي يريد الانصار كما قلنا لكم وكنا واقفين في الحتة ديت
انا بحاول كل مرة خمس دقايق كده نجمع اللي اتقال قبل كده ايه اللي حصل بقى طلع واحد من الانصار هيبدأ يتكلم هيتكلم بقى ايه سعد رضي الله عنه نيابة عن الانصار
سعد رضي الله عنه الانصاري اه فهم كويس قوي مراد النبي صلى الله عليه وسلم. ودي من ضمن الحاجات المهمة اوي يا جماعة انك تكون لماح انك تكون لماح. في ناس كده سبحان الله يعرفك من نظرة الصوت. في واحد يعرفك من سمتك من نظراته
في واحد عنده زكاء عاطفي زكاء علاقات زكاء اجتماعي آآ وده مهم جدا في العلاقات الانسانية والعلاقات الاسرية ومهم في العلاقات البشرية داخل اطار العمل سواء كنا في مؤسسة دنيوية او اخروية. مهم جدا
الباب ده آآ اللي بيفقده بيخسر كتير فهي لما الزوجة هتصلي التراويح النهاردة قال لها لا لا لا مش مناسب معي النهاردة وهي ماسكة في الموبايل ولا ايه؟ مدياك سنة كده ايه؟ يعني زاوية خمسة واربعين درجة كده من ايه؟ من جنبها
طيب هتعوزوا طلبات من برة؟ لا لا شكرا انا جبت خلاص انت مش واخد بالك ان الالفاز عاملة ازاي كون انك تعمل نفسك مش واخد بالك ومش لائق يبقى حاجة من الاتنين. لما انت بتهزر جامد قوي وعارف
ان هي تقصد ايه بالردود ديت ومش عاوز تحل الموضوع وده غالبا يوم بقى يعني لغم وغالبا هيتفجر في يوم من الايام فبلاش تخليه يتفجر في الليلة في فردية يجي لك بقى ايه مستنيك اللغم ده يوم تلاتة وعشرين تمشي عليه تلاقيك في السقف
بيه وبتاع على خمسة ستة شوال نبدأ نلم الاوضاع. وتقول لي العشرة الاواخر راحوا. راحوا ليه؟ لان في حاجة حصلت يوم خمسة رمضان وانت عديتها ده كان لغب بيتحط التراكمات دي بتعمل مشاكل كبيرة قوي. التراكمات دي الزنب على الزنب بيعمل بيغلف القلب
فبرضو نفس الكلام الحاجات دي بتعمل ازمات خاصة اما بيكون اللي قدامك انسان عنده بيحبك جامد او عنده عاطفة تجاهك او او او حساس مهم عنده اشكال ما او فروق فردية بينك وبينه
فالحاجات ديت لازم ناخد بالنا منها كويس اوي اوي اوي. يا اما انت ما تكونش واخد بالك يا اما اه قصدي انت واخد بالك ومتعمد يا اما تكونش واخد بالك وانت
محتاج تفهم لانك كون ان انك ما تعرفش ان في رادار على الطريق كل شوية هتتاخد مخالفة والازواج والاسر عموما البنات طبيعة البنات اكتر جهاز في دماغهم هو الرادار وبعدين تبقى انت مدرك كويس ان اي سرعة هتتاخد عليه. وهتتاخد مخالفة. فاول باول كده امشي بالراحة ولو اتاخدت مخالفة طلع طول ويدفع المخالفة
ليه؟ عشان الحياة فهو سبحان الله الحاجة ديت عالية عند النساء. حتى ان عائشة رضي الله عنها كانت تعرف زلك تقول فنظرت للنبي صلى الله عليه وسلم انا شفت بصيت له كده
فعلمت ان وجهه آآ لا يغضب اذا ان انا انتصرت اعرفه من ايه؟ من سمته. وكان يبادرها صلى الله عليه وسلم هذا الشعور غير اني لاعلم متى تكوني عني راضية ومتى تكوني عني غاضبة. انا عارفك
طيب تعرفي ازاي النبي صلى الله عليه وسلم عرفها من القسم من الحلفان خلاص عارف كده آآ عارفين بعض عارف يعني مسلا اي اخت بصوا الازواج الازواج اخواتك الكبار للبنات
آآ الزوج مع زوجته الاجداد الجدة الحماة اللي له مكانة عندك. اول ما يرد يعليك ويقول لك طيب خير خير خير حاضر اعرف على طول ان فيه مشكلة ماشي ربنا يسهل
واخدين بالكم آآ الجماعة التحليليين ما يفهموش الكلام ده قوي. ممكن النقطة دي يعدوها يقول لك عادي هو بيقول لك ايه؟ طيب يعني ايه طيب الله وقتك خيرا تنتزر طيب الله يعينك انت ايه في تحليلك وايه وانت بتحلل الكومة فاصلة وكومة والكلام ده
لكن اول ما يقول لك خير اعرف ان ايه ان هو مصدر لك حاجة غير الذي وصل اليك. فانت بتعرفه من من رسالة واتس خلاص آآ اما يبعت لك آآ
اه اي كده ولا حاجة انت على طول بتلقط. في واحد بيبعت دايما حاجة معينة. اول ما يغير بس صاحبنا ده باعت رسالة ضمنية الخلاصة ان الباب ده مهم قوي. فسعد بن معاذ رضي الله عنه فهم كويس قوي
ان النبي صلى الله عليه وسلم يريد ايه؟ مش واحد بقى يعمل نفسه بقى يطيب انا ما هو تلاتة اتكلموا هو عاوز مسلا عشرة يا راجل انت عارف ان هو عاوز عشرة يعني
لكن لان النبي ملهم العالم ولان النبي صلى الله عليه وسلم ربى قادة فمن ضمن التربية ربى الناس اللماحة دي فربى الانصار انك تلقط ودي من الحاجات الجميلة قوي ان دايما الصالحين بيبقى بينهم
آآ في العلوم في المؤسسات الدنيوية يقول لك ان في سقافة المؤسسة اه اهل الاستقامة والمسلمين عموما وخاصة الصالحين منهم او المصلحين بينهم سقافة اسمها السقافة الرسالية ففي حاجات آآ ادبيات كده سابتة
ادبيات سابتة كلام بيتلقط بسرعة فاللغة فهما فهموا كويس قوي من النبي صلى الله عليه وسلم من الجملة ديت ايه المراد مش كان ممكن النبي صلى الله عليه وسلم بيقول ايه كان ممكن بكل وضوح
يقول طيب هو انا بس عاوز استشير الانصار في نقطة احنا كنا متفقين على واحد اتنين تلاتة اربعة عندك اي اشكال عندكم اي اشكال ان احنا ندافع برة ولا لا
لماذا لم يفعل هذا النبي صلى الله عليه وسلم؟ ما رأيكم دام فضلي وفضلكم تتوقعوا ايه السبب؟ ما كان ممكن بكل وضوح يقول لهم ليه ما عملتوش كده واحد بيقول لو حد تحليلي ده كان عمل كده ده كان كتبها كان كتبها كده واداها لكل واحد ورقة وعاوز كل واحد يبعت لي ايميل خاص ويقول لي
خلاص ويقول لي السبب في ناس انت محتاج تقول لهم زي ما ابو عبيدة في يوم من الايام قال لعمر رضي الله عنه لا تكن عذابا على امة محمد انت بتحتاج احيانا تقول للوالد كده لا تكن عذابا على البيت
احيانا بتحط قوانين ارهاق التراب اللي على اللعبة دي مين اللي حطه؟ انت حضرتك بتكلمني على التراب اللي على لعبة الولد الله اكبر انها تإيه؟ انها السنن احنا هنبدأ من هنا وان اللمبة دي مش ملفوفة كويس ليه؟ والسجادة من اللي تنيها من ايه؟ من الاخر كده من ناحية الايه؟ التلال الله اكبر انت هتخش في الحاجات دي
اه حبيب قلبي لا تكن عذابا على امة محمد فالنبي صلى الله عليه وسلم اولا لما سأل السؤال ده لا يريد ان يحرق هؤلاء. لان هل تتوقع النبي يقول لهم انتم كنتم متفقين معي ودلوقتي فيقولوا له لا هنرجع؟ فيعني ما تاخدش الموافقة
احراج ما تاخدش الموافقة بالحياة ما تاخدش الموافقة بالضغط بضغط الوجاهة وضغط الهيبة وزلك النبي صلى الله عليه وسلم لم يواجههم هكذا ومن حقه صلى الله عليه وسلم ان يفعل هذا. ولكن النبي ما خير بين امرين
او اليتين الا واختار الارقى التربية والتزكية وفي حماية النفوس اختار الايسر والارقى والانقى دايما انت كده شف الاسلوب اللي انت كلمت به والدتك ده. ده كان افضل اسلوب هو نفس المضمون نفس الفكرة لأ انا مش مناسب معايا ان انا ايه احضر العزومة النهاردة يا امي
المضمون انك انت عاوز توصل فكرة مش مناسب معك. الوسيلة ايه بعتها على الواتس في واحد تاني بلغ اخته تقول لوالدته في واحد رابع في واحد خامس في واحد تاني اتصل بامه او راح زارها وجاب لها هدية مطمنين عليك وبتاع والله يا امي انا بس مشغول النهاردة فسامحيني لو تجعليني
بيحل بعد ازن حضرتك فكل دي وسايل كل دي وسائل واحد يقول لك ايه ما خلاص ما انا قلت لاخويا يقول لها الكلام ده مع الوقت حتى لو والدتك موافقة بس الكلام ده مع الوقت بيسحب من رصيد الحب ورصيد الانسجام ورصيد الود
ومع الوقت بيعمل شقوق في جدران بيبدأ يتسلل منها الشيطان في اول فرصة فمهم جدا هذا الاسلوب. النبي صلى الله عليه وسلم ما يوجههمش ويسألهم السؤال الجميل ده. فقال سيدهم سعد بن معاذ
وبدأ يتكلم بكلمات في غاية الحزم والحزم فقال له ايه بقى؟ لعلك تريدنا يا رسول الله عارف بقى اللي هو ايه؟ خلينا على المكشوف خلينا على المكشوف بقى خلينا نتكلم بوضوح
لعلك تريدنا يا رسول الله قال نعم يا جماعة جميل قوي الرقي اللي جاي ده قال اتحدث عن اخواني الانصار هو في حد ممكن يقول الجملة دي بسهولة يعني انت ممكن تتحدس نيابة عن عيلتك
انت ممكن تتحدس نيابة عن آآ الصحبة اللي انت قاعد فيها ممكن تتحدس نيابة عن البيت عندك امتى امتى الكلام ده يحصل؟ امتى الكلام ده ؟ انك تكون تتحدس نيابة عن طائفة. على فكرة هو مش كان مش متفق بينهم وبين بعض. لو النبي صلى الله عليه وسلم يعني هم مسلا ما كانش فيه اتفاق ابتداء. لو حصل اي حاجة هتتكلم
انت يا سعد رقم واحد لو فيه انسجام اصلا في الافكار لو في انسجام في الافكار انا عارف اخواتي بيقولوا ازاي يعني تيجي تسألني على حاجة في ايات اقول لك ايه مش هيوافقوا. هتقول لي يا عم انت مالك انت يا عم انا بقول لك طيب يا عم الحاج انت معك موبايلات الناس
رح زورهم واتكلم معهم. لو واحد بس وافق على الكلام اللي انت بتقوله ده. قل ان انا آآ مش لي في تقديري للموقف ومش فاهم كويس كان ايه اللي يخليني اقول بالسلاسة ديت ؟ لأ انا عارف كويس اوي
آآ آلية التفكير الية التفكير الناس ديت خلاص انا عارف ان مجموعة معينة صحبتي ديت معندهمش استعداد ابدا ان يدخلوا مغامرة فيها مشاكل شرعية او فيها خلاف فقهي حاد انا عارف كويس لما بقول لك ايه
لان دية حاجات اتفاق ضمني انا عارف من الانصار لو اتقال لهم كلهم عاوزين يعني الرقاب كلها تتسلم حماية اللي يسير ان حد يجيب سيرة النبي مش جسد النبي يتعرض له. لأ يجيب سيرته. انا عارف انهم هيوافقوا
انا اما بتكلم انا بتكلم عن ايه؟ ان في لغة مشتركة ان في مشاعر متفق عليها ففي معاني في جزور عقدية تجاه محمد صلى الله عليه وسلم. احنا عارفينها كويس قوي. هل ممكن ده يكون في بيتكم في يوم من الايام
اما تلاقي في حد بيتكلم عن النبي صلى الله عليه وسلم تبقى انت عارف ان اهل بيتك هياخدوا قرار قوي جدا وهيعملوا صدقات وهيعملوا مواقف بطولية تليق بالدفاع عن النبي صلى الله عليه وسلم. بدون ما تقعد معهم تقول اول ما هيرجعوا انا باقول لك هيعملوا واحد اتنين تلاتة اربعة
اه لما يكون النبي صلى الله عليه وسلم عندهم عالي اوي اوي اوي زي ما انت عارف كويس اوي لو حد تعرض او انت عارفة لو حد تعرض لزوجك بكلام ولا كتب بوست على النت وكده بتقولي انا لو ولادي عرفوا
هيردوا رد قوي جدا جدا جدا طب ايه اللي خلاكي تقولي كده انت عارفة ولادك بيحبوا ابو وهم ازاي وهيدافعوا عنه ازاي ومش هيسلموا للكلام ده كزلك النبي صلى الله عليه وسلم هو عارفهم. فده النقطة الاولى. لو فيه انسجام فكري
الحاجة التانية ان يا جماعة اللي ما لوش كبير العوام يقول لك كده اللي ما لوش كبير ما تعتمدش عليه وما تخشش معه في حوارات ليه لان ده في يوم من الايام يقول لك كورتي مش لاعب عارفين الاطفال اللي بتتلعب تحت الشارع
فمسلا الفورة بتاعته مش دلوقتي. يعمل ايه انا هلعب يا حبيبي ما انت اتغلبت وفي قوانين النمسا اللي بيتغلب بيريح فاحنا مش في النمسا وانا هكمل لعب. ازاي اللي كسب هو اللي يطلع
ده فين ده؟ احنا عندنا هنا في الحارة. نعمل القرار ده حاول تجيبه يمين شمال يقول لك طب خلاص انا هاخد كورتي وماما بتنادي علي يا ابني مامتك مديانا الكورة وقالت العبوا فيها سيبوكوا من رامي
لا لا ماما قالت ماما شوف بتبص اهي وماما هتقطعني. لو ما خدتش الكورة معي عارفين الجماعة دول آآ في شخصيات كتير في الحياة هتلاقوها كده زوج وزوجة بينهم وبين بعض زعلة
تيجي تقول له يا سيدي الشرع قال حكم من اهله وحكم من اهلها. سهلة اهي يقول لك لا انا معلش يعني هو في حد يتدخل في بيتي ليه يا سيدي ما انت اصلا لو راجل ناضج
وفاهم الدنيا ماشية ازاي كت حليت الموقف الدنيا دلوقتي متعقدة فاحنا محتاجين استشارة اسرية وشرعية وحد من اهل الثقة يفهم ويوجهنا لأ انا مفيش حد يوجهني انا فاهم كل حاجة
انا اصلا لو ما كنتش في الشغل كنت زماني دلوقتي انا شيخ الاسلام والايمان والاحسان كنت احسن مستشار اسري دلوقتي. بس انا بس عشان مشغول يعني. فمش فاضي للكلام ده
تحاول تجيبه يمين تحاول تجيبه شمال خلاص تكلم والدك وهو كده تفاجئ ان يقول لك ايه عادي ولو والدي قال كزا ولا يهمني ولو مش عارف مين قال كزا ولا يهمني. الشخصية دي يا جماعة اوعوا تجوزوه
انا بحزر كل اللي ما اتجوزتش اوعي تتجوزي واحد ما لوش كبير ولازم تسألي بوضوح مين كبيره مش مش تسأليه كده في المقابلة يعني احنا مش في تحقيق النيابة تقول له مين كبيرك؟ لا
انت لازم تستشفي بوضوح الشخص ده ليه يا جماعة لان لازم يكون رقم واحد في شرع الراجل ده تبقى انت عارفة كويس جدا ان هو لن يتجاوز الشرع وسيتقي الله فيك
فازا احبك اكرمك واذا ابغضك لا يهينك ولا يؤزيكي ويبقى في حدود خلاص طب الشرع ده مين اللي هيحدده لازم تبقى متفقة معه تقولي له احنا دلوقتي لو اختلفنا لو اختلفت انا وانت في اي مسألة وعاوزين نستفتي حد شرعي
في حد في زهنك انت مكبره اه وسيبيكي من اللحية والنقاب ده ده دهان بيتم ان احنا بنشتريه عادي جدا خلونا بس يا جماعة نكلم اللي لسه ما اتجوزوش اللي اتجوزوا دول ايه؟ احنا في رمضان
خلينا نتكلم عن القبل اللي لسه ما اتجوزوش دول احنا بنجيب ايه؟ عارفين انتم الدهان بتاع الاحمر واخضر الالوان الجميلة دي؟ فيه الوان بتتباع كده اسمه لون لحية لون نقاب
الدنيا جميلة قوي كده جميل عادي جدا ممكن انا ورايح اخطب آآ اروح شاري الدهان ده ويذهل نفسي كده وداخل وعادي جدا وشارب نشا ووش جميل كده والدنيا جميلة والدنيا رايقة وحاطط عطر عبدالصمد عشان اخطفك وانا داخل
لأ ده خلي بالك ده بيحط العطور بتاعة الحرم ده الولد ده رباني خلاص وهي داخلة بقى ومش عارف ايه معلش ازي حضرتك ايه ده ايه ده الكلام ده كله ومش عارف ايه وازيك يا اخي اخي
ويا ميسرة فين سجادة الصلاة عشان عمو عاوز يصلي سجادة صلاة وميسرة فطبعا انت داخل ايه؟ انت داخل مع بيت كاد ان يكون من الايه؟ تابعي متربي على ايد الصحابة
تفاجئ في وقت التنفيذ ووقت الجد ووقت الازمات كل واحد بقى ايه في حتة تانية خالص. عشان كده دايما الاخ والاخت بيبانوا فين؟ في مواقف معينة منها الازمات. منها انك تشاركه في ماديات. منها في الخلوات
الحاجات دي هي بيكشف لك الشخص جودة الانسان بتبان في الايه المفاصل ديت. ما احنا طول ما احنا ماشيين في الطريق الصحراوي كله ماشي لكن لما يبقى بقى في يمين وشمال وفي نفق وفي كوبري هنروح فين
هنا هتبان القصة وهيبان الشخص. فسبحان الله فكرة الكبير الراجل ده كبيره الشرع لابد ان يكون كبيره الشرع وبيكبر للشرع ومش بيكبر للشرع من دماغه مش محمد اصل محمد ده ملتزم. لا يا جماعة ملتزم ده جزاه الله خيرا ربنا يحفزه. لكن الراجل ده
في النهاية بيكبر لحد من اهل الديانة اه يعني لو في الاخر خالص اتصلنا بالشيخ العدوي ولا الشيخ مش عارف مين ولا حد من كبار الامة وسألناه في مسألة فتوى
وهو راح سأله الكلام ده كله بيعمل بالكلام ولا في الاخر خالص بمزاجه يقول لك ولا يهمني ده ولا يهمني ده ولا يهمني ده انه يدور على واحد يفتي له الحاجة اللي هو عاوزها
طيب الحاجة التانية ليه انا مصمم ان يبقى ليه كبير من الاسرة عارفين ليه لان لو ضعف ايمانيا يتكمش عائلية ان الله لا ينزع بالسلطان ما لا ينزع بالقرآن. فيه حاجات تقول له القرآن ما هوش عاوز ايه؟ يتأدب. طب ايه الحل؟ ايه الحل
نعمل له ايه؟ طيب خلاص نكلم والدك. نكلم اخوك الكبير. نكلم عمك. لكن يا جماعة ما توافقيش على واحد ما لوش رادع وتيجي تقولي لي ايه اصل انا معلش اصل اتدخل وكان لابس آآ جلابية الجلابية الدافه والجلابية الاصيل
خلاص بقى دوري على الاصيل فاه اول ما تيجي تتجوزي لازم من ضمن الحاجات اللي تكتشفيها في الشخصية اللي جاية دي البيت ده يا جماعة العيد على فكرة مش فارق معي انه يكون منفصل والدته ووالدته
ووالده منفصلين ما فيش مشكلة. عادي ده ممكن يحصل في بيت الصالحين عادي جدا. لكن الاهم عندي البيه الولد ده ليه رادع ولا ما لوش رادع ليه كبيره ولا ما لوش كبير؟ ولا هو دماغه
لأ اللي زي ده ربنا يرزقه الواحدة شبهه وخلاص وانت ابعدي. فسعد بن سعد بن معاذ هم مكبرينه فما يجيش الجملة يروح واحد يقول له انت احرجتنا قدام النبي وانا الكلام ده ما يلزمنيش
يا جماعة الحاجات ديت على فكرة يا جماعة بعيد عن الشرع الحاجات دي نقص الحاجات ديت عيب الحاجات ديت قلة مروءة خلاص قلة نضج يعني بعيد عن مسألة الشرع ده حاجة كده ما ينفعش في الفطر ما ينفعش في كزا
انا اتولدت في قرية القرية كان المفهوم ده موجود فيها ما ينفعش ان في اي حد يغلط وفي الاخر ما لوش سقف لأ يعني انت كنت اي حد يغلط كبير صغير في الاخر خالص الشخص ده له اللي يقعده وليه اللي يلتزم حتى لو هو رافض خلاص ييجي حد من
اخواته يقول لك انا جاي واللي هيتقال هيتنفز فربنا يسددنا واياكم لكل خير انا عارف ان الكلام ده ممكن بعضكم يستغربه بس اللي هيحتك بالمجتمع وهيحتك باهل الاستقامة ويقعد بينهم جلسات اصلاح زات باين هيعرف ان الحاجات بسيطة اللي انت
شايفها بسيطة دلوقتي بتتخرب فيها بيوت بتتخرب فيها. طبعا الكبير ده يكون مؤهل ان يكون كبير مش عمي اصله اتولد الاول واصل وزنه مش عارف ما شاء الله عليه اصل سدره عرض عرضين. فهو لا ان يكون كبير كبير ايه؟ عقلا وكبير شرعا
مش كبير عشان هو جه الاول ومش كبير عشان هو ايه ابن الايه؟ ابن كبير العيلة لأ لازم يكون مؤهل لهذا الامر فسعد بن معاز الراجل بيتكلم هو عارف سعد معاز بقى سنه قد ايه ما تكونوا انتم فاكرين احنا بنتكلم على واحد مسلا سبعيني
لا يا جماعة معاز ده يوم ما هيموت مش هيكون كسر التمانية وعشرين سنة يعني عند وفاته لسه ما خداش التمانية وعشرين سنة خلاص وفي رواية بقى ان هو ايه كسر التلاتين لكن الكلام كله العلماء ما بين الايه؟ الستة تمانية وعشرين وآآ عشر سنين ايه؟ او ستة
تلاتين على ما ازكر المهم ايه؟ الكلام كله هنا. فانت بتتكلم في واحد يعني لسه شاب يعني لو عنده اولاد بالمفاهيم بتاعتنا ديت لسه ولاده فين؟ اولى ابتدائي اولى اعدادي
فسعد بن معاذ رضي الله عنه سعد بن معاذ رضي الله عنه اعلن في كلمات حاسمة جدا جدا جدا قال له ايه؟ قال له يا رسول الله عني الانصاري اتحدس
قد امنا بك وصدقناك وشهدنا ان ما جئت به هو الحق واعطيناك عهودا ومواثيقنا على السمع والطاعة لغاية هنا صح تمضي يا رسول الله لما اردت حاسين باي حاجة كلامه دلوقتي
في حاجة في الكلام غريبة ها في حاجة انا شايف ان في حاجة غريبة ايه الحاجة الغريبة حاجة تقول لك قد ايه ان الناس دي مؤدبة ازاي بقى وهو بيتكلم ما قلوش يا رسول الله احنا بايعناك ان احنا يعني ندافع عنك في المدينة بس عادي يعني. ما يقولش الجملة
فيها احراج ما يقولش جملة فيها من ما يقولش جملة يقول لك لا لا اللي حضرتك شايفه لا لا يا جماعة الناس دي الناس دي يا جماعة لا الناس دي نضيفة قوي
يا جماعة الناس دي نضيفة اه لسانا وقلبا وزكاء يعني كعقل دماغ متكلفة الدماغ دي مصروف عليها الناس دي ما تقعدش قاعدة تورطك الناس دي تقيلة لان بعض الناس بيغيب عنه المعنى ده. احنا بنشوف الصحابة وبنشوف الانبياء. قل الانبياء عشان معصومين
خلينا في الصحابة احنا بنشوف الصحابة والعلماء من باب ان هم ناس ربانيين وقلبهم صدره عالي. لأ يا جماعة لازم تشوف برضه ان هو عنده جودة عالية جدا زهنية وده اسر العلم الشرعي والوحي. الوحي بيعمل كده. الوحي يا جماعة شوفوا يا جماعة
الفكرة دي مهمة قوي تفهموها كل نور الوحي بيتركه في قلبك بيتناسى الطرد مع سلامة عقل وارتفاعه احي وعي كل نور هينور في القلب بينور ضلمة العقل اهم حاجة ان النور يدخل صح يكون داخل القلب صح
لو دخل القلب صح القلب العقل بيتعدل لان في حكمة في رزانة في اتزان في نضج العملية دي بقى بنسميها ايه بقى بنسميها التوفيق الخلطة دي هي التوفيق واخدين بالكم
فساعد رضي الله عنه ما بيقولوش ان احنا يا رسول الله ان احنا رجعنا في كلامنا او احنا يا رسول الله احنا عارفين ان انت تقصد كزا لا لا لا ما يلمحش. يقول له اعطيناك عهودنا ومواثيقنا
الاقيه على القتال داخل المدينة. شوفوا اللفظ قال له ايه؟ على السمع والطاعة. مش احنا قلنا سمع وطاعة خلاص يا زول حتى لو فيه بند مشكل نرجع للبند المحكم البند المحكم اللي انا اسمع لك واطيع في المنشط والمكره
يا رسول الله انا اتركك يعني هتحارب برة في المدينة واحنا قاعدين جوة وده اللي اسمه سمع وطاعة في المكره عارفين بقى ان ننزل بتدور على السغرات عشان كده في ناس عما بتضعف ايمانيا بيدور على سلم طوارئ يهرب منه
هي مش عاوزة تكمل في زي امهات المؤمنين عاوزة تخلع النقاب فشايفة بوست يتيم وحلاوة البوست كمان ان هي شايفاه في رمضان وتقول اه فعلا المسألة طلع فيها خلاف وانا اصلا انا كنت لابساه اصلا هشام مستحب وفيه حبوب بدأت تطلع مع تقلب الجو ده اصل انا عندي حساسية انف اصلا
وانا مش عارف ايه والكلام ده كله ايه اللي بيحصل بقى مع الوقت والتطور الطبيعي للحاجة الساقعة تفاجئ بالاتي ان الاخت ما شاء الله بقت في سنة قصة كده صغيرة. بقى في سنة الوان معينة في اللبس. بقى في عطور بتتحط. كل ده اسمه ايه بقى
ده بدأت بايه؟ بحساسية انف ده بدأت بحساسية الانف انا ما عنديش مشكلة مع الانسان اللي بيكون يغلبه هواه ويقول يا رب اعدني يا رب على هواي بس ما يغلفش هواه بلبوس الشرع
ده من اسوأ الامور في الانتكاسة لان الانتكاسة دي صعبة. ليه؟ انتكاسة الزمان الامس غير انتكاسة اليوم. انتكاسة الامس كانت عبارة يعني ادعي لي يا شيخ انا واقعة ادعي لي يا شيخ انا واقع انا واقع في كزا. دعواتك
فدي كانت انتكاسة الامس انتكاسة اليوم واللي فيها على فكرة الشيخ هيسم والشيخ حودة انا سألتهم امبارح على الخاص قال لي افعل ولا حرج فبدأ بيعمل الخطأ وهو ايه؟ واقع في التبرير
المشكلة ان الكلام ده هينفعه معي وهينفعه معك لكن عمره ما هينفعك في صحيفتك وعمره ما هينفعك وانت بين يدي الله فتنظر ايمن منك فلا ترى الا ما قدم وتنظر اشأم منك فلا ترى الا النار تلقاء وجهك
فهتبقى في موقف ساعتها هتعمل ايه وسعد بن معاذ بكل وضوح بيقول له يا رسول الله اعطيناك عهودنا ومواثيقنا على السمع والطاعة. فامض لما اردت فهو الذي بعثك بالحق لو استعرضت بنا هذا البحر لخضناه معك
يا رسول الله انا مش بقول لك احنا هنقاتل اه خارج المدينة خارج المدينة ايه يا رسول الله انت لو خدتني لاخر الدنيا ورحت البحر البحر ده يعني ناحية جدة
ده انا لو رحت البحر وعاوزنا نقاتل بعده هنخوض هنخوض لو استعرضت بنا هذا البحر لخضناه معك بس كده لأ الجملة اللي جاية ممتعة وما تخلف منا رجل واحد مش واحد
هيكون يرجع واحد انت عندك السيطرة دي انا ما عنديش سيطرة بس انا عارف قلوب المحبين لك انا عارف القلوب المتعطشة لخدمة الدين. انا عارفها كويس اوي وما تخلف منا رجل واحد
جميل قوي انك تكون في مؤسسة كده. عشان كده دول بسهولة ان شاء الله يكونوا ايه من الناس اللي بتخش في اول زمرة هم اصلا في الدنيا على قلب رجل واحد. وما نكره وما نكره ان تلقى بنا عدونا غدا. على فكرة يا رسول الله
احنا مستمتعين ويعني بيقولوا احنا لو عملت كزا ولو بكرة هنقابل العدو مش مدايقين خالص انتم عارفين مين اللي بيقول كده اللي بيقول كده واحد طالع مش باسلحة الحرب وطالع مش يقاتل عدو ده طالع ياخد قافلة بعاها جملين تلاتة
يمشي اربعين واحد ويلا حلق حلق حلق هات الجمل ده مش عارف ايه هات الفزدق هات الكاجو اللي وقع ده يا عباس يا بويا الدنيا هنا يعني لا كان فيه كاجوال
فزدق بس انت تتخيل مشهد وما نكره ان تلقى بنا عدونا غدا. انا يا رسول الله عشان بقى يعني يقوي قلب النبي وعزم النبي. قال لصبر في الحرب. احنا رسول الله الحرب دي لعبتنا
احنا اصلا اتولدنا في الحرب احنا صبر في الحرب صدق عند اللقاء. ما تقلقش. احنا لو هتقابلهم بكرة احنا صابرين قوي احنا رسولنا الصادقين قوي عند اللقاء وشف بقى الربانية والاخلاص يزهر لك في كل اللي فات ده قيادة عالية قوي. الاخلاص الجامد بقى بيقول له ايه
لعل الله يريك منا ما تقر به عينك لعل الله انا مش هقول لك انا هعمل ايه بس لعل لعل ربنا يريك من ما تقر به عينك. والله العزيم يا جماعة الكلام ده تحس ان هو بيقشعرك من اعماق اعماقه
طبعا الناس دي كانت لازم تكون صحابة كانت لازم تكون صحابة. الناس دي ما كانوش ينفعوا يعيشوا مع حد غير نبي الجمال ده كان لازم له نبي ما ينفعوش حد عادي كده
يقول ولعل الله يريك منا ما تقر به عينك فسر بنا على بركة الله ايه الجمال ده وبعدين يقول له ايه اظعن حيث شئت يعني رسول الله عسكر في الخيم حيث شئت
عاوز نقعد هنا ماشي نطلع عند البحر ماشي ورا الصخور نروح لهم مكة عادي واقطع حبل من شئت احنا احنا بينا وبين اليهود اتفاقات طول عمرنا احنا كمدينة بينا وبين اليهود اتفاقات وعلاقات وكده. عاوزنا نقطع نقطع
فاقطع حبل من شئت احنا مش مشغولين بهم معايا اصل انتو اما تطلعو معايا في المدينة فهيحصل توترات فاكيد الناس اليهود اللي معاكم فممكن يتضايقو وانتو ليه عشان محمد عملتو كده وانتو كده بتعملو شوشرة عالمدينة
بيقولوا ورا صورة الموضوع ده يعني يتشال خالص من التفكير صل حبل من شئت واقطع حبل من شئت احنا هنديك علاقتنا اهي على يا رسول الله اقطعها توصلها عاوزنا نبقى مع ده كويس مع ده مش كويس مش بتاعتنا
وخذ من اموالنا ما شئت يا رسول الله والموضوع فيه ايدنا بقى وهنستعد ازاي وهنخرج ازاي واحنا محتاجين مدد ومحتاجين سلاح ومحتاجين خذ من اموالنا ما شئت واترك منها ما شئت
وعشان يعني يبقى كفة الصحيفة تقيلة قوي يروح قايل له ايه وبالمناسبة يعني وما اخزت مما كان احب الينا مما تركت ايه ده بقول له خد اللي انت عاوزه وسب اللي انت ايه مش عاوزه. بس يعني يا رسول الله احنا هنقول لك حاجة. اللي هتاخده والله احب الينا من اللي هتديه لنا
ياه انت خدت مية دينار وانت خدت الف دينار ومديني عشرة والله اللي انا واخده ده انا متضايق منه اللي انت خدته احب لي ودول يا جماعة ما كانوش بيكتبوا بيقولوا حاجة عشان تتكتب على تويتر
وبالتالي كتبت على جدار الزمان لما ما كانش شاغلهم هي هتتكتب فين لان ده اتكتبت بماء العينين في الحياة فكل اللي ماشي في الحياة شايفها ده كان مجلس عادي جدا في الصحراء على الرمال ما حدش حاسس به
لكن هناك رب يبلغه يبلغ هذا الكلام اشوف الجمال يقول له وما اخذت منا كان احب الينا مما تركت؟ فوالله لو سرت حتى تبلغ برك من غمدان لصرنا معه. زي ما انتم تقولوا كده والله لو
احنا المريخ احنا معك طبعا الكلمات ديت زهر اثرها على وجه النبي ده انا حاسس دلوقتي ان هو اسرها علي انا بعد اكتر من الف ربعميت سنة انا الكلمات نفسها نعنشتني. انا حسيت كده ان انا سخنت
فما بالك بقى لو انت في الحدس واحد بيقول لك المعلومة دي وبيقول لك الجمال ده. وخلي بالك اللي بيقول لك الجمال ده مش اخ قاعد على صفحة افتراضية ومسماها ايه؟ آآ آآ
وحش الحي ان هو ده اللي مكسر الدنيا ولا اسد الايه؟ المدرسة. لا يا جماعة ده واحد السيرة بتاعته واضحة سيرة سعد واضحة جدا في الشمس وامر النبي بالتوجه الى لقاء عدو الله وعدوه
وخاطب المسلمين. سيروا وابشروا فان الله قد وعدني احدى الطائفتين. والله لكأني انظر الى مصارع القوم بيقول لهم والله انا كاني شايف قبورهم وشايف دمائهم الله اكبر ويتحرك الجيش نحو بدر
واحنا بنتحرك وكسرنا الساعة خمسة. مش عارف هنكمل ازاي ربنا ييسر كده ونحاول نخلص وهنا يلتقى الجمعان جمع قليل بعدده وعدده كثير بايمانه ويقينه والله العزيم سبحان الله امبارح كنت هقرأ التوبة
والرب جل وعلا يقول للنبي صلى الله عليه وسلم فان رجعك الله الى طائفة منهم فاستأذنوك للخروج فايه فقل لن تخرجوا معي ابدا يا جماعة الخير يا رسول الله طب ما تاخدهم احنا محتاجين عدد
هو من امتى انت اصلا بتقاتل بعدد لأ انت بتقاتل بالنقاء ايه النقاء؟ انك تاخد بالاسباب اه بس لازم الاسباب لازم الفريق يبقى نقي طلع العدد الصافي بس العدد الصافي خلص
لكن الزبد ده والعدد والكلام ده عشان كده يا جماعة على طول الخط ما تقلقش من اعداد المسلمين اقلق من قلوب المسلمين. انت دور على القلب فدول عددهم قليل. العدة قليلة بس القلب انت شايف الكلام عامل ازاي
انت شايف الدنيا عاملة ازاي وهيقابلوا بقى جمع عدد كبير قوي بس قليل بكفره دب الرعب في قلوبهم بسبب ان الله القاه القى الرعب في قلوب هؤلاء وتبدأ تدور المعركة. ومن جمال المعركة الله سبحانه وتعالى يذكر لنا مشهد
يوليو يقول ايه الله سبحانه وتعالى في سورة الانفال اذ يريكهم الله في منامك قليلا ولو اراكهم كثيرا لفشلتم ولتنازعتم في الامر. ولكن الله سلم مجاهد بيقول اراهم الله اياه في منامه قريبا
يعني يعني النبي شافهم ان هم عددهم ايه؟ قليل قوي فبيبشرهم بيقول لهم ده عددهم قليل وخلى الكفار يشوفوا المسلمين عددهم كبير ايه الفايدة اللي ممكن تستفيدها من الاية دي
ايه اللي ممكن تستفيدها؟ ان الله يدبر المعركة. ايه تاني ان ربنا بيربيهم. ايه تاني ها البشارة الربط على القلوب دي رابع العامل النفسي جميل. ايه كمان عدم التهويل. ايه كمان
زوال الرهبة من العدد. دي كمان قم بما عليك ولا عليك. ايه كمان هقول عن معنيين مهمين الاول هو دور الرؤيا في التثبيت والثبات احيانا تيجي لك رؤية ثبتك رؤية عادية خالص تخليك تاخد القرار وانت في ايه
في غاية الانسجام تستأنس بها الفايدة التانية ودي اعمق دور الاعلام بالتأسير فالرؤية خلت ناس كتير يشوفوا الحاجة على غير ما هي على غير الواقع فده اثر الاعلام اثر الاعلام. فلو بزلت
آآ الاسبات في الاعلام الاسباب بدون افورة يعني الاسباب بهدوء فالله سبحانه وتعالى ياه يجعل لهذا الامر له دور وله تأثير. فاحد اثار الاعلام هزه الاية بتقول لك ان الاعلام مؤسر. الرؤية مؤسرة
انك عما بتشوف الوضع على غير ما هو عليه بيأسر في نفسيتك والاعلام مش مصيبة على طول الخط اعلام البعداء مصيبة لكن الاعلام انت استفدت منه ما هو اللقاء ده احد احد يعني
اسبابه استعمال الاعلان فهو اهم حاجة انك بتبزل السبب المتاح لك وربك يبارك في اعلامك ويزهق الباطل. بس الباطل بيزهق امتى امتى الباطل بيزهق واحنا نايمين وكمان واحنا متغطيين وكمان واحنا بنحلم وكمان
الباطل يزهق اذا جاء الحق لكن طول ما احنا قاعدين كده ازهق يا باطل يلا يا باطل ازهق ازهق بقى هو انت مش عاوز تزهق ليه؟ ما هو مش هيزهق
الباطل هش لكن لو الحق جه والحق ده زي شمعة في غرفة مليانة ضلمة فطول ما انت سايب الشمعة دي برة ما تقولش ان الضلمة الضلمة دي هتمشي مش هتمشي
الضلمة دي بتمشي امتى؟ بجاء الحق وبالمناسبة لو الحق جاي جاي فلو مجاش من خلالك هيجي من غيرك فاوعى تكون قدامك شمعة كنت المفترض تدخل بيها غرفة مزلمة وابيت فيأتي الله بمن ياتي بنور كالشمس. ويدخل هذا المكان
فالنور داخل داخل بعز عزيز او ذل ذليل. داخل كما قال النبي صلى الله عليه وسلم. هو الذي ارسل رسوله بالهدى دين الحق ليظهره على الدين كله تحرك الجيش قابل النبي صلى الله عليه وسلم
قدامنا حاجة من الاتنين بقى بنلخص نتيجة الغزوة في دقيقة عشان ندخل على الاحداس اللي بعد كده لنعلق على الغزوة جوة تختاروا ايه؟ غالبا اخترتوا الاول. ايه اللي حصل؟ المسنين الكسبوا
خلاص ادارة الحرب والمسلمين انتصروا وآآ كتب الله لجنده النصر والغنيمة ومات النجم الكبير ابو جهل. ومات ازاي خلوني اقول لكم مات ازاي الراجل ده سبحان الله عبدالرحمن بن عوف بيقول لنا مات ازاي
عبدالرحمن بيقول بينما انا واقف في الصف يوم بدر انا واقف كده بقى في الصف يوم بدر ايه اللي حصل؟ فنظرت عن يميني وعن شمالي فاذا انا بغلامين من الانصار. الله
ده الانصار واخدين بالكم بعد كلام سعد بن معاذ ده مش جايين لوحدهم. ده الاطفال جم الاطفال اللي هم الرجالة الاطفال اللي ما كانوش قاعدين على آآ بيلعبوا لعبة الهملاجة آآ على مش عارف ايه ولا
قاعدين يهزروا اه في لا لا لا الرجالة فنظرت عن يميني وعن شمالي فاذا انا بغلامين من الانصار ما لهم بقى حديثة اسنانهما ده سنهم لسه صغير ده لسه ما فيش تالتة اعدادي يعني تقريبا يعني في السن الايه؟ المعروف بتاعهم. كانوا تانية تالتة اعدادي
طوفوا بقى تانية اعدادي وتالتة اعدادي دول امنيتهم ايه دلوقت قال تمنيت وهو بيقول انا بيني وبين نفسي تمنيت ان اكون بين اضلع منهما انا كنت عاوز يعني اللي على يميني وشمال يبقى ناس تقيلة يا جماعة ده احنا داخلين قدام النجم
ده احنا هنقابل الوحش ليفل الوحش كله هنقابله هو كان عاوز يعني حد تقيل عاوز ابو عبيدة على يميني. عاوز حد يساعدني قال فغمزني احدهما جه واحد كده وراح قال لي اداني غمزة كده
ابن حجر بيقول لك يعني شاور له كده بايده ولا بعينه قال له يعني كأني مش عاوز حد يعرف. عاوز اخلص الموضوع ده قال له يا عم هل تعرف ابا جهل
اصل انت راجل شكلك مكي ومهاجر وانتم من المهاجرين وعارفين شكله وابو جهل ده يا جماعة ما كنش له صفحة على الايه؟ على على الفيس بتاعها ولا كانت صور متوزعة في حي الصفا يعني كل شوية الناس بتشوف
فمعروف شكله لأ هم معروف ان دي هم عارفين الجهل بس مش عارفين مين ابوه فقال يا عم هل تعرف ابا جهل؟ قلت نعم ما دا احنا جايين كل دا الطلعة دي عشانه. قال نعم
ما حاجتك اليه يا ابن اخي قال اخبرت انه يسب النبي صلى الله عليه وسلم. شوفوا يا جماعة الناس متربية على ايه اسمع بس ان هو يجيب سيرة سيدي سيرة حبيبي
ده هو ده الشمس والقمر بتاعي اللي يجيب سيرته خلاص النور قطع في قلبي قال اخبرت انه يسب رسول الله صلى الله عليه وسلم والذي نفسي بيده. انت كمان بتقول القسم اللي زي ايه النبي صلى الله عليه وسلم ما خلاص بقى طبع عليهم
قال لان رأيته لا يفارق سوادي سواده حتى يموت الاعجل منا. بيقول انا لو شفته اقسم بالله جسمي ما هيفارق جسمه لغاية ايه؟ يا عم طب شوفوا بس الاول. شوفوا ده ده راجل بيربي الناس في الصعقة. بس تقيلة. الراجل ده تقيل اوي
وانت اصلا جسمك يعني ابو جهل لو بص لك خمس دقايق ممكن يحرقك. بعينه فانت ازاي بس بلاش الايه الكلام الافورة ده هنشوف ان ده كان كلام حماسي ولا كلام طلع في الاخر حقيقي
حتى عبدالرحمن بن عوف استغرب قال فتعجبت لزلك. ايه يا عم بالراحة اهدى انا جاي من مكة وعرفه هو الراجل ده ما يتقالوش كده ده كبير تقيل قال فغمزاني الاخر وقال لي مسلها
فلم انشب نزرت التاني برضو يقول لي نفس الكلام فبيقول انا لسة ببص لقيت النجم طارق نظرت الى ابي جهل يجول بي في الناس وقلت الا ان هذا صاحبكم الذي سألتموني
شايفين بقى النجم الكبير ده شايف الحيطة دي شايف الجبل اللي وسط الناس اللي واقف ده اه هو ده بقى هو انت لو مكانه هتعمل ايه يعني يا سيدي خدتك الحماسة وقلت البقين دول بعد ما تشوفوا مجاهدة تقول ايه
ممكن تقولوا هو ده؟ اه ياه ده مجرم فعلا حسبي الله ونعم الوكيل. يا اخي رح ربنا ياخدك طب آآ عم انت عاوز تشرب فباسن لك السيف بتاعك الريق ما الراجل شافه خلاص لا هو كان فاكر ان هو مسلا واحد صغير وبتاع
لأ يا جماعة فابتدراه فابتدرا الناس يا جماعة لا ترى لا تقاتل بجسد تقاتل بعقيدة والذي يقاتل بعقيدة وقلب لا يغلب ما بيتغلبش حتى لو كان جسره لو كان جسده جسر
وطأه الاعداء. في النهاية لا يغلب الفريق اللي بيقاتل على اعتقاد ابتدراه بسيفيهما بسيفيهما قال فضرباه حتى قتلاه وكان جنبه هيكرم ابنه ما قدرش يدافع عنه لان دخلوا عليه واحد خبطه يمين والتاني خبطه شمال وقع
الله اكبر. لما الراجل ده وقع عشان تعرفوا ان هو سبحان الله يعني معتق في الكفر لما وقع كان بيحتضر طبعا هم جريوا يبشروا النبي فاخبراه وقالا ايكما قتلة مين فيكم اللي قتله
شوفوا النبي حريص على ايه النيشان هنا مش هيرزقه بقى عشان الاخلاص بقى مش هينفع نقول ما يتفاعل احنا مش هنا خالص حتة في حتة تانية خالص. قال كل واحد منهما انا قتلته
ده ده شرف فالنبي صلى الله عليه وسلم ما هو قائد بقى يا جماعة. قائد ويدخل السرور على الاتباع مش يقول لهم طيب انتم الاتنين انت تاخد الاجر كده. لأ. اديني المؤشر
اديني الشواهد على التقرير اللي انت رافعه انت بتقول ان حضر مش عارف كم واحد وعملنا وعمل معك شاهد بالكلام ده معك صورة للحفلة معك مش عارف ايه تسجيل للقاء
اديني الشاهد هل مسحتما سيفيكما سيف اتمزح؟ قالوا له لا. فنظر الى السيفين لا يهم ايه؟ يعني خلاص مليان دم وبتاع. قال كلاكما قتلة. يا سلام على مسابقات النبي يكون حريص ان الاتنين يكونوا كسبوا
بابا انا اللي عملت الاكل ووالله العزيم انا مش عارف هي تخش. طب انت عملت ايه؟ انا اللي عملت كزا وكزا وكزا. وانت؟ انا اللي عملت السفرة وانا اللي عملت مش عارف ايه وانا اللي كسرت التمر بالليل
اه وحطيت فيه السوداني ما شاء الله! فتيجي تروح قدام الناس وتقول ايه اللي عمل الاكل ده فلان وفلان كلاكما قتلة سبحان الله كان الاتنين دور معاذ بن عفراء ومعاذ بن عمرو بن الجموح. اه ولاد القادة قادة يا جماعة
هيروحوا فين يعني فالنبي صلى الله عليه وسلم بعت حد قال من ينظر ما صنع ابو جهل؟ انطلق ابو مسعود ابن مسعود ما ابن مسعود اصل بينه وبين ابو جهل تار بايت
خد الم قبل كده عند صحن الكعبة وهو بيقرأ الرحمن جاب دم فانت تتخيل بقى ايه ده هو انتم هتكونوا قتلتوا الراجل ده ان الراجل ده نداء. الراجل ده يا جماعة انا ودني بتصفر من يوم ما ضربني
فانطلق ابن مسعود فهو عارفه كويس قوي. فوجده قد ضربا فعلا ابن عفراء وهو ايه؟ نايم على الارض وراح طالع له قال انت ابو جهل فاخذ بلحيته سبحان الله شوفوا الكفر يقول له ايه
لقد ارتقيت مرتقا صعبا را يا رويعي الغنم وهو قاعد وقف على صدره كده وهو نايم ما كان يعني حاجة سدره كبير يعني راجل فبيقول له ايه؟ ياه يا رويعي الغنم ده انت مش راعي غنم ده انت صبي صبي راعي
ده انت طلعت مطلع ما طلعوش اي حد قبل كده وبعدين اني بيقول له لمن الدائرة اليوم؟ فقال ابن مسعود لله ولرسوله فقال لو غير اكار قتلني لو غير واحد من الانصار. يعني دول
بيقول كان نفسي اللي يقتلني حد كبير من المهاجرين مش يقتلني حد من الايه من الانصار الناس يعني تعود زرعه كده مش بتعود قتال. يعني هو كمان زعلان ان مات ايه؟ مات من واحد من ايد على ايد حد مش متخصص
شوفوا سبحان الله! داخل قبره قوة الكبر ديت نسأل الله العفو والعافية قاعن الغزوة دي مليانة قصص او بداية الغزوة كانت حكايات وبتاع ممكن اللي عاوز منكم يسمعها بالتفصيل شوية ممكن يراجع
سلسلة اطلالة سريعة باجمل سيرة آآ فصلت شوية فيها آآ نسأل الله سبحانه وتعالى ان يسددنا واياكم مش هينفع نكمل فيها اكتر من كده وانا طولت النهارده قاصد عشان لازم نختم النهاردة
عشان يوم الحد ان شاء الله نشوف حدس جديد من احداس رمضان. اسأل الله سبحانه وتعالى ان يرفع قدركم وييسر امركم ويسددنا واياكم لكل خير السلام عليكم ورحمة الله